Meill’ on niin kiire
1. Meill’ on niin kiire, niin kiire,
 emme ehdi uottamaan.
 Maa kukkivi vuodesta vuoteen,
 meillä yksin on elämä vaan,
 ja yksi on elämän kevät,
 ikä ihmisen lyhyt on,
 päivä yks’ kun lehteä tekee,
 jo toinen on marjaton.

 2. Ja vuodet ne vierii ja vierii,
 tuli silmien sammuu pois –.
 Mitä siitä, jos löytyä kerran
 elon kauneus kadonnut vois,
 jos tullessa suuren rauhan
 ja vaipuissa unheeseen
 vois löytää, löytää kerran
 ikionnensa säveleen.

Eino Leino.

Eino Leino